একই অনুষ্ঠানে অ্যাটর্নি জেনারেল মাহবুবে আলম বলেন, ‘জিয়াউর রহমানের সঙ্গে বাঙালি সংস্কৃতির সঙ্গে কোনো প্রকার সম্পর্ক ছিল না। তিনি মানুষ হয়েছেন করাচিতে। তাঁর চাকরি জীবন সেখানে। তিনি পাকিস্তানি গোয়েন্দা বাহিনীর কর্মকর্তা ছিলেন। পাকিস্তানি গোয়েন্দা বাহিনীর কাজই ছিল, ভারত বিদ্বেষী মনোভাব ছড়ানো। বাঙালিকে বাপের নাম ভুলিয়ে দেওয়ার মতো অবস্থা করা। তারপর আসলেন হুসেইন মুহাম্মদ এরশাদ। এরশাদকে ওভাবে বাঙালি বলা যাবে না। তিনি কোচবিহারের লোক। তিনি আবার রাষ্ট্রধর্ম জুড়ে দিয়েছেন সংবিধানে। যা হোক পঁচাত্তর সালে এই ধরনের নামে বাঙালি ধরনের লোকেরা দেশ শাসন করেছেন। ৯৬-এর পরে আবার আমাদের বাঙালির পুনর্জাগরণ হয়েছে।